মহাকাশ যাত্রার ইতিহাস
বিংশ শতাব্দীতে কন্‌স্তান্তিন ৎসিওলকোভ্‌স্কি এবং রবার্ট এইচ গডার্ডের তাত্ত্বিক ও ব্যবহারিক পর্যায়ে অতুলনীয় অবদানের মাধ্যমে মহাকাশ যাত্রার ইতিহাস শুরু হয়। সোভিয়েত ইউনিয়ন সর্বপ্রথম কৃত্রিম উপগ্রহ উৎক্ষেপণ করে এবং সর্বপ্রথম পুরুষ ও নারীকে মহাকাশে পাঠায়। ফলে রাষ্ট্রটি দ্বিতীয় বিশ্বযুদ্ধের পরবর্তীতে মহাকাশ প্রতিযোগিতায় এগিয়ে ছিল। কিন্তু ১৯৬০-এর দশকে মার্কিন যুক্তরাষ্ট্র প্রতিদ্বন্দ্বী সোভিয়েত ইউনিয়নের সমতুল্য ও পরবর্তীতে ১৯৬৯ সালে চাঁদে প্রথম মানুষ পাঠিয়ে এই প্রতিযোগিতায় জয়ী হয়। একই সময়ে ফ্রান্স, যুক্তরাজ্য, জাপান ও চীন সীমিত উৎক্ষেপণ ক্ষমতা অর্জন করছিল। মহাকাশ প্রতিযোগিতার পরে মহাকাশ যাত্রার অন্যতম বৈশিষ্ট্য ছিল আন্তর্জাতিক সহযোগিতা, স্বল্পমূল্যে পৃথিবীর অক্ষ অধিগমন, এবং আন্তর্জাতিক উদ্যোগের বিস্তৃতি। আন্তঃগ্র্রহ সন্ধানীগুলি সৌরজগতের সবগুলি গ্রহ পরিদর্শন করেছে এবং মানবজাতি মির এবং আন্তর্জাতিক মহাকাশ স্টেশন ইত্যাদি মহাকাশ কেন্দ্রের সাহায্যে দীর্ঘক্ষণ নিম্ন ভূ-কক্ষপথে অবস্থান করছে। অন্যদিকে মহাকাশে কার্যরত বাণিজ্যিক খাতের প্রতিষ্ঠানগুলি পুনর্ব্যবহারযোগ্য রকেট বুস্টার এবং বায়ুনির্ভর যন্ত্র উৎক্ষেপণ ব্যবস্থা গড়ে তুলেছে।